A BME Vegyészmérnöki Kar Gyógyszervegyész szak elvégzése után a Chinoin gyógyszergyártó üzemben részlegvezető mérnök, majd a Termelési Főosztályon a gyógyszergyártás irányításával megbízott vezető lett. Később kinevezést kapott a Chinoin Nagytétényi Gyáregységében Termelési  Főosztályvezetőnek. Miután a Sanofi megvásárolta a Chinoint, a Chinoin-Sanofi Gyógyszergyár Termeléskoordinációs Főosztályvezetője lett. 1993-ban megvált a Chinoin-Sanofi Gyógyszergyártól, és társával megalapították az ExtractumPharma Zrt.-t, mely magánszemélyek tulajdonában lévő, magyar gyógyszergyártó vállalat. Tulajdonosai alapvető céljuknak tartják, hogy hozzájáruljanak a nemzet egészségkultúrájának, az emberek életminőségének javításához, valamint a magyar egészségügy fejlődéséhez. E küldetés határozta és határozza meg ma is a társaság hazai tevékenységét. Fő tevékenységi körük a Gyógyszergyártás - és forgalmazás saját tulajdonban lévő generikus készítmények fejlesztése, gyártása és forgalmazása; Gyógyszeripari szolgáltatások: termelési, termékfejlesztési, kereskedelmi és logisztikai együttműködések a magyar és nemzetközi gyógyszergyárakkal; Vizsgálati készítmények gyártása, csomagolása és disztribúciója. Jelenleg is az ExtractumPharma Zrt. egyik tulajdonosa, Kereskedelmi - és Marketing Igazgatója, Vezérigazgatója. Elnökségi tagja a Magyar Gyógyszergyártók Országos Szövetségének /MAGYOSZ/.